***SLOVENSKÝ ZVÄZ CHOVATEĽOV***

**Základná organizácia Martin Králičí hop**

**Kvalifikačný pretek na MSR 2022**

 ****

- Vás srdečne pozýva na preteky v králičom hope v Poprade

***Dátum konania:* 02.07. 2022**

***Miesto podujatia:* Uherova 558/1, 058 01 Poprad**

***Zodpovedný usporiadateľ*: Mária Kamenická**

***Rozhodcovia:* Erika Melušová, Mária Kamenická, (zmena rozhodcov možná)**

***Registrácia a veterinárna príjemka zvierat:*** Králiky, ktoré v stanovenom čase neprejdú veterinárnou príjemkou, nebudú pripustené na štart.

***Súťažné disciplíny:* Rovinná dráha** (ľahká, stredná, ťažká, elitná).

**Parkúr** (ľahká, stredná, ťažká, elitná).

**Skok vysoký**

**Skok ďaleký**

Akákoľvek trieda bude vyhlásená iba v prípade prihlásenia minimálne 3 rôznych súťažiacich .

V rovinnej dráhe a parkúre sa budú bežať dva behy, pričom do výsledku sa započíta **súčet behov.**

***Harmonogram pretekov:***

7:30 - 8:00 veterinárna príjemka a registrácia

8:00 – 12:00 Rovinná dráha

12:00 – 13:00 Skok vysoký

13:00 – 13:30 Obedná prestávka

13:30 – 16:00 Parkúr

16:00 – 17:00 Skok ďaleký

17:30 – 18:30 Vyhodnotenie, vyhlásenie výsledkov

Uvedené časy sú orientačné a môžu sa meniť v závislosti od počtu štartujúcich pretekárov a typu pretekov.

***Podmienky:*** časový limit a maximálny čas behov v rovinnej dráhe a parkúre stanoví rozhodca pred pretekom.

Počiatočná výška pri skoku vysokom je **50cm pričom do 70 cm sa zvyšuje po 10cm následne po 5cm**, pri skoku ďalekom je **100cm pričom do 200cm sa zvyšuje po 20cm následne po 10cm.**

***Povrch dráhy:*** tráva

***Ceny:*** Ocenení budú pretekári, ktorý sa umiestnia na prvých troch miestach v jednotlivých disciplínach a v každej triede.

***Štartovné: Prvý štart:* 3€** (platí pre každého králika)

***Každý ďalší štart:* 2€**

**Štartovné sa platí po potvrdení prihlášky na účet najneskôr do siedmych pracovných dní, ak sa tak nestane prihláška bude automaticky zrušená:**

**SK17 6500 0000 0036 5066 8962 (Do poznámky meno a priezvisko účastníka)**

**Veterinárne podmienky**

Na preteky môžu nastúpiť len králiky s platným očkovacím preukazom, prípadne s veterinárnym osvedčením. Z dokladov musí byť zrejmé a potvrdené, že králik je zdravý a bol očkovaný proti králičiemu moru a myxomatóze (obvykle preočkovanie býva každých 6 mesiacov). Králikom, pri ktorých vznikne podozrenie na chorobu, alebo iné nedostatky súvisiace s nesprávnou starostlivosťou o králika, nebude umožnené štartovať na pretekoch. Štartovať nesmú ani gravidné a dojčiace samice.

***Ustajnenie králikov:***

Bude vo vlastných prepravkách/ klietkach s nepriepustným dnom, s čistou podstielkou senom a vodu pre králika.

**Uzávierka prihlášok:** do 19.06. 2022 do 12:00 hod., alebo do naplnenia maximálneho počtu štartov v danej disciplíne, o čom bude pretekár uvedomený (max. 150 štartov).

***Vyplnené prihlášky zasielajte elektronicky na adresu:*** verakam1511@gmail.com

**Všetci súťažiaci sú povinný riadiť sa na pretekoch platným súťažným poriadkom SZCH, ktorý je k dispozícií na**: <http://szchdz.sk/uok-kralici-hop/>

**Súhlas s jeho dodržiavaním súťažiaci potvrdzuje svojím podpisom v prihláške na preteky!**

**Usporiadateľ má právo na odmietnutie prihlášky a to bez udania dôvodu.**

**Usporiadateľ si vyhradzuje právo v prípade veľkého záujmu ukončiť príjem prihlášok.**

**Usporiadateľ si vyhradzuje právo na zmenu propozícií.**

**Štartovať môžu súťažiaci aj z inej krajiny ako zo Slovenska.**